**Akcijski plan razvoja kulture  
i medija za razdoblje od 2023.**

**do 2024. godine**

A blue background with white letters

Description automatically generated



**Akcijski plan razvoja kulture i medija za razdoblje od 2023. do 2024. godine**

Ministarstvo kulture i medija

KLASA:

URBROJ:

**MINISTRICA**

**dr. sc. Nina Obuljen Koržinek**

Dizajn naslovnice: FLOMASTER, 2023.

**Sadržaj**

[Uvod 1](#_Toc153464996)

[Posebni ciljevi i mjere 7](#_Toc153464997)

[1. Razvoj kulturnog stvaralaštva, produkcije i distribucije 8](#_Toc153464998)

[1.1. Unaprjeđenje statusa umjetnika i podrška umjetničkom stvaralaštvu 9](#_Toc153464999)

[1.2. Osiguravanje prostora za rad za potrebe kulture i umjetničkog stvaralaštva 10](#_Toc153465000)

[1.3. Razvoj produkcije i distribucije kulturnih sadržaja 11](#_Toc153465001)

[1.4. Osiguravanje pristupa i sudjelovanja u kulturi 12](#_Toc153465002)

[2. Očuvanje i održivo korištenje kulturne baštine 13](#_Toc153465003)

[2.1. Osiguravanje istraživanja, zaštite i očuvanja kulturne baštine 14](#_Toc153465004)

[2.2. Podrška valorizaciji, interpretaciji, promociji i održivom upravljanju kulturnom baštinom 15](#_Toc153465005)

[3. Razvoj sustava arhiva, knjižnica i muzeja 16](#_Toc153465006)

[3.1. Unaprjeđenje prikupljanja, obrade, zaštite, očuvanja, dostupnosti, korištenja i interpretacije građe u arhivima, knjižnicama i muzejima 17](#_Toc153465007)

[3.2. Razvoj stručnih i infrastrukturnih kapaciteta arhiva, knjižnica i muzeja 18](#_Toc153465008)

[4. Unaprjeđenje statusa novinarske profesije, medijskog sektora i poticanje pluralizma 19](#_Toc153465009)

[4.1. Unaprjeđenje uloge medija i statusa novinara 20](#_Toc153465010)

[4.2. Poticanje razvoja medija temeljenog na ekonomskoj održivosti, obrazovanju i tehnologiji 21](#_Toc153465011)

[4.3. Poticanje medijske pismenosti, obrazovanja i stjecanja vještina za digitalno okruženje 22](#_Toc153465012)

[5. Učinkovita podrška kulturnom i medijskom sektoru 23](#_Toc153465013)

[5.1. Razvoj ljudskih potencijala, sustava podrške i otpornosti na rizike 24](#_Toc153465014)

[5.2. Unaprjeđivanje strateškog, normativnog i financijskog okvira 25](#_Toc153465015)

[5.3. Poticanje mobilnosti, transfera znanja i međunarodne suradnje 26](#_Toc153465016)

[Prilozi 27](#_Toc153465017)

[1. Tablični predložak za izradu akcijskog plana 27](#_Toc153465018)

# Uvod

Nacionalni plan razvoja kulture i medija za razdoblje od 2023. do 2027. godine (dalje u tekstu „Nacionalni plan razvoja kulture i medija“) sastoji se od posebnih ciljeva koji su povezani s programima u državnom proračunu i mjeri se kroz pokazatelje ishoda, kvantitativne ili kvalitativne mjerljive podatke koji omogućuju praćenje, izvješćivanje i vrednovanje uspješnosti u postizanju utvrđenog posebnog cilja. Svaki pokazatelj ishoda sadrži kod koji ga povezuje s Bibliotekom pokazatelja, nacionalnim registrom pokazatelja koji uspostavlja i održava Koordinacijsko tijelo, a koriste ga tijela zadužena za izradu, provedbu i praćenje provedbe akata strateškog planiranja. Svaki nacionalni plan obvezno sadrži akcijski plan, kratkoročni akt strateškog planiranja koji sadrži mjere za provedbu posebnih ciljeva iz nacionalnih planova, pripadajuće pokazatelje rezultata, podatke o izvorima financiranja, rokovima i nositeljima provedbe te procijenjenim troškovima provedbe mjera. Nacionalni plan razvoja kulture i medija ima predviđena dva akcijska plana: prvi će trajati od 2023. do kraja 2024. godine, a drugi od početka 2025. godine do kraja 2027. godine.

Akcijski plan razvoja kulture i medija za razdoblje od 2023. do 2024. godine sastoji se od 14 mjera podijeljenih u 5 posebnih ciljeva. Očekivane su dorade Akcijskog plana za razdoblje od 2023. do 2024. godine prije isteka roka važenja zbog usklađivanja aktivnosti i raspoloživih proračunskih sredstava, a za period od početka 2025. do kraja 2027. predviđena je izrada drugog Akcijskog plana koji će vrijediti do kraja Nacionalnog plana razvoja kulture i medija. U razradi svake mjere prikazane su aktivnosti koje će se rasporediti prema nadležnosti u Godišnjem planu rada Ministarstva kulture i medija. Svaka mjera ima barem jedan pokazatelj rezultata s naznačenom početnom vrijednosti, a svi pokazatelji rezultata pratit će se na godišnjoj razini putem godišnjih izvješća o provedbi Nacionalnog plana razvoja kulture i medija. Što se tiče pokazatelja, u području kulture i medija postoji značajna potreba za kvalitetnijim i češćim statističkim praćenjem, a poboljšanje ovog područja jedna je od prioritetnih aktivnosti u mjeri „5.2. Unaprjeđivanje strateškog, normativnog i financijskog okvira“.

Za svaku mjeru navodi se ukupan procijenjeni trošak provedbe za vrijeme trajanja akta te planirani izvori financiranja u državnom proračunu, tj. proračunske aktivnosti. Načelno gledano, jedna proračunska aktivnost može se koristiti za financiranje samo jedne mjere, a u idućem razdoblju očekivano je ujedinjavanje i usklađivanje proračunskih aktivnosti tako da više odgovaraju sadržaju mjera i da ne dolazi do financiranja više različitih mjera s iste proračunske aktivnosti. Ukupni procijenjeni trošak provedbe po posebnim ciljevima i mjerama je sljedeći:

| **POSEBNI CILJ / MJERA** | **UKUPAN PROCIJENJENI TROŠAK PROVEDBE** |
| --- | --- |
| **1. Razvoj kulturnog stvaralaštva, produkcije i distribucije** | **634.613.045,07 EUR** |
| 1.1. Unaprjeđenje statusa umjetnika i podrška umjetničkom stvaralaštvu | 71.452.392,00 EUR |
| 1.2. Osiguravanje prostora za rad za potrebe kulture i umjetničkog stvaralaštva | 313.384.446,01 EUR |
| 1.3. Razvoj produkcije i distribucije kulturnih sadržaja | 236.952.569,06 EUR |
| 1.4. Osiguravanje pristupa i sudjelovanja u kulturi | 12.823.638,00 EUR |
| **2. Očuvanje i održivo korištenje kulturne baštine** | **1.072.163.981,00 EUR** |
| 2.1. Osiguravanje istraživanja, zaštite i očuvanja kulturne baštine | 1.021.681.005,00 EUR |
| 2.2. Podrška valorizaciji, interpretaciji, promociji i održivom upravljanju kulturnom baštinom | 50.482.976,00 EUR |
| **3. Razvoj sustava arhiva, knjižnica i muzeja** | **325.194.832,57 EUR** |
| 3.1. Unaprjeđenje prikupljanja, obrade, zaštite, očuvanja, dostupnosti, korištenja i interpretacije građe u arhivima, knjižnicama i muzejima | 78.050.391,00 EUR |
| 3.2. Razvoj stručnih i infrastrukturnih kapaciteta arhiva, knjižnica i muzeja | 247.144.441,57 EUR |
| **4. Unaprjeđenje statusa novinarske profesije, medijskog sektora i poticanje pluralizma** | **66.844.905,00 EUR** |
| 4.1. Unaprjeđenje uloge medija i statusa novinara | 34.929.251,00 EUR |
| 4.2. Poticanje razvoja medija temeljenog na ekonomskoj održivosti, obrazovanju i tehnologiji | 24.309.468,00 EUR |
| 4.3. Poticanje medijske pismenosti, obrazovanja i stjecanja vještina za digitalno okruženje | 7.606.186,00 EUR |
| **5. Učinkovita podrška kulturnom i medijskom sektoru** | **135.646.315,04 EUR** |
| 5.1. Razvoj ljudskih potencijala, sustava podrške i otpornosti na rizike | 124.907.308,00 EUR |
| 5.2. Unaprjeđivanje strateškog, normativnog i financijskog okvira | 320.000,00 EUR |
| 5.3. Poticanje mobilnosti, transfera znanja i međunarodne suradnje | 10.419.007,04 EUR |
| **UKUPNO** | **2.234.463.078,68 EUR** |

Aktivnosti u mjerama Nacionalnog plana razvoja kulture i medija u velikoj su mjeri usklađene s prioritetima **Plana rada Europske unije za kulturu** za razdoblje od 2023. do 2025. godine. U sklopu prioriteta osnaživanja kulturnih i kreativnih sektora značajno će se doprinijeti statusu i radnim uvjetima umjetnika, poticat će se digitalna transformacija i zelena tranzicija kulturnih i kreativnih sektora te jačati kulturna dimenzija sektoru videoigara. Prema prioritetu jačanja sudjelovanja u kulturi i uloge kulture u društvu jačat će se uloga knjižnica kroz ulaganja u knjižničnu infrastrukturu, doprinijet će se zaštiti djece i mladih od štetnih sadržaja na digitalnim platformama kroz promicanje medijske pismenosti te mogućnosti otkrivanja kulturnih sadržaja u digitalnom okružju kroz promicanje digitalizacije. Doprinosit će se prioritetu oslobađanja snage kulture kroz unaprjeđivanje statističkog okvira i okvira za upravljanje kulturom te zaštiti baštine od prirodnih katastrofa i katastrofa uzrokovanih ljudskim djelovanjem.

Nacionalni plan razvoja kulture i medija prema Preporuci Vijeća od 12. srpnja 2022. godine o **Nacionalnom programu reformi Hrvatske** za 2022. godinu i davanje mišljenja Vijeća o Programu konvergencije Hrvatske za 2022. godinu doprinosi preporukama „1.c. Povećati javna ulaganja u zelenu i digitalnu tranziciju te energetsku sigurnost“ i „2.a. Nastaviti s provedbom plana za oporavak i otpornost“ u mjerama:

* 1.2. Osiguravanje prostora za rad za potrebe kulture i umjetničkog stvaralaštva
* 1.3. Razvoj produkcije i distribucije kulturnih sadržaja
* 2.2. Podrška valorizaciji, interpretaciji, promociji i održivom upravljanju kulturnom baštinom
* 3.1. Unaprjeđenje prikupljanja, obrade, zaštite, očuvanja, dostupnosti, korištenja i interpretacije građe u arhivima, knjižnicama i muzejima
* 3.2. Razvoj stručnih i infrastrukturnih kapaciteta arhiva, knjižnica i muzeja
* 4.1. Unaprjeđenje uloge medija i statusa novinara
* 4.3. Poticanje medijske pismenosti, obrazovanja i stjecanja vještina za digitalno okruženje
* 5.1. Razvoj ljudskih potencijala, sustava podrške i otpornosti na rizike

Provedbi Nacionalnog plana razvoja kulture i medija doprinose programi Europske unije za iduće financijsko razdoblje. Sredstva iz **Programa Učinkoviti ljudski potencijali 2021. – 2027.** koristit će se za financiranje razvoja inkluzivnih usluga ustanova u kulturi te potporu socijalnom uključivanju ranjivih skupina sudjelovanjem u kulturnim i umjetničkim aktivnostima i doprinosit će provedbi mjere „1.4. Osiguravanje pristupa i sudjelovanja u kulturi“. Program doprinosi Akcijskom planu za provedbu europskog stupa socijalnih prava za 2030. godinu i specificira ulaganja sredstava Europskog socijalnog fonda + čiji je cilj ojačati ekonomiju i društvo kroz postizanje više razine zaposlenosti, aktivnosti i jačanja vještina radne snage, kvalitetnog i dostupnog obrazovanja povezanog s tržištem rada, s naglaskom na strukovno obrazovanje, snažnog sustava socijalne zaštite te kvalitetnih i dostupnih socijalnih i zdravstvenih usluga, uključujući usluga dugotrajne skrbi. Temelji se na koncentraciji ulaganja u četiri ključna područja: ulaganje u zapošljavanje i povećanje razine vještina, socijalno uključivanje, obrazovanje i cjeloživotno učenje te ulaganje u zdravstvenu i dugotrajnu skrb.

U sklopu **Programa Konkurentnost i kohezija 2021. – 2027**. planirani su pozivi kroz koje će se financirati priprema i provedba programa unaprjeđenja javne kulturne infrastrukture, uključujući obnovu i gradnju kulturne infrastrukture, nabavu opreme te pripremu dokumentacije za obnovu/gradnju kulturne infrastrukture, što doprinosi provedbi mjere „1.2. Osiguravanje prostora za rad za potrebe kulture i umjetničkog stvaralaštva“. Program postavlja ciljeve i prioritete za učinkovito korištenje Europskog fonda za regionalni razvoj i Kohezijskog fonda, a glavni je cilj podržanih intervencija ojačati gospodarstvo, poduprijeti digitalnu i zelenu tranziciju, digitalizacija za građane i poduzeća, poboljšati povezanost i mobilnost u cijeloj Republici Hrvatskoj i ojačati kvalitetu života stanovništva.

Kroz **Integrirani teritorijalni program 2021. – 2027.** financirat će se valorizacija kulturne baštine i razvoj kulturnih usluga u skladu s teritorijalnom strategijom svake županije te doprinijeti valorizaciji materijalne i nematerijalne kulturne baštine, što doprinosi mjeri „2.2. Podrška valorizaciji, interpretaciji, promociji i održivom upravljanju kulturnom baštinom“. Program uključuje korištenje Europskog fonda za regionalni razvoj i Fonda za pravednu tranziciju. Odgovara na razvojne izazove određenog geografskog područja, uključujući demografske trendove, koji se ne mogu riješiti samo nacionalnim politikama te integrira ulaganja na temelju pristupa „odozdo prema gore“, omogućujući regionalnoj i lokalnoj zajednici određivanje prioriteta, i to gradovima i otocima u skladu s teritorijalnim strategijama.

Značajan doprinos mjerama Nacionalnog plana razvoja kulture i medija čine investicije u sklopu **Nacionalnog plana oporavka i otpornosti** za razdoblje od 2021. do 2026. godine koje doprinose ciljevima „C1.1. Otporno, zeleno i digitalno gospodarstvo“, „C2.2. Daljnje unaprjeđenje učinkovitosti javne uprave“ i „C6.1. Obnova zgrada“. Ministarstvo kulture i medija i ustanove u nadležnosti nositelji su pet investicija, a u nastavku je prikaz ukupnog procijenjenog troška provedbe:

| **INVESTICIJA** | **UKUPAN PROCIJENJENI TROŠAK PROVEDBE** |
| --- | --- |
| C1.1.1. R6-I1 Transformacija kulturnih i kreativnih industrija | 33.180.702,10 EUR |
| C1.1.1. R6-I2 Uspostava provjere medijskih činjenica i sustava javne objave podataka | 6.636.140,42 EUR |
| C2.2. R3-I1 Uspostava digitalne infrastrukture i usluga javne uprave izradom sustava konzervatorskih podloga | 10.750.545,89 EUR |
| C2.2. R3-I2 Unaprjeđenje digitalne infrastrukture i usluga javnog sektora razvojem nacionalnog arhivskog informacijskog sustava i jačanjem nacionalne mreže arhiva | 35.173.630,23 EUR |
| C6.1. R1-I3 Energetska obnova zgrada sa statusom kulturnog dobra | 39.816.842,52 EUR |
| **UKUPNO** | **125.557.861,17 EUR** |

Ministarstvo kulture i medija i ustanove u nadležnosti sudjeluju kao nositelji ili sunositelji mjera u akcijskim planovima više srednjoročnih akata strateškog planiranja, a očekuje se potencijalno sudjelovanje u aktima koji su u izradi ili čija je izrada planirana. Najznačajniji je doprinos mjere „1.6. Osiguranje jednakosti pristupa i sudjelovanja ranjivih skupina u kulturi te unaprjeđenje medijske pismenosti“ posebnog cilja „1. Smanjenje siromaštva i socijalne isključenosti ranjivih skupina“ u **Nacionalnom planu borbe protiv siromaštva i socijalne isključenosti** za razdoblje od 2021. do 2027. godine kroz koju će se financirati razvoj inkluzivnih usluga ustanova u kulturi te potpora socijalnom uključivanju ranjivih skupina sudjelovanjem u kulturnim i umjetničkim aktivnostima.

Trenutačno je na snazi nekoliko akata strateškog planiranja za čiju je provedbu nadležno Ministarstvo kulture i medija ili ustanove u nadležnosti. **Nacionalni plan razvoja arhivske djelatnosti** za razdoblje od 2020. do 2025. godine izrađen je u studenom 2019. godine prema obvezi iz Članka 48. Zakona o arhivskom gradivu i arhivima (NN 61/18-114/22). Sadrži analizu postojećeg stanja u arhivskoj djelatnosti u kojoj su izdvojeni osnovni elementi dostignutog stupnja razvoja te dva strateška cilja („1. Osigurati pretpostavke za uspješno obavljanje arhivske djelatnosti“ i „2. Osigurati dostupnost i brz pristup arhivskoj baštini“) i plan aktivnosti koji konkretizira mjere i aktivnosti za daljnjeg razvoj arhivske djelatnosti. **Plan digitalizacije kulturne baštine** za razdoblje od 2021. do 2025. godine izrađen je u sklopu projekta „e-Kultura: Digitalizacije kulturne baštine“ i sadrži mjere za provedbu prioriteta „1. Unaprijediti mrežnu dostupnost digitalne kulturne baštine“ i „2. Osigurati održivost umreženog središnjeg sustava za digitalnu kulturnu baštinu“. **Nacionalni program poticanja čitanja djeci od najranije dobi „Rođeni za čitanje“** za razdoblje od 2023. do 2030 godine izrađen je nastavno na Nacionalnu strategiju za poticanje čitanja za razdoblje od 2017. do 2022. godine. Kroz ovaj program će se tijekom višegodišnjih aktivnosti na nacionalnoj razini promicati čitanje od najranije dobi i baviti se predškolskom djecom kao čitateljima uz aktivnu ulogu pedijatara te uz podršku knjižničara i odgojitelja i tako doprinijeti razvoju čitateljske pismenosti u Republici Hrvatskoj.

**Nacionalni program promicanja audiovizualnog stvaralaštva** za razdoblje do 2027. godine izrađuje Hrvatski audiovizualni centar prema Zakonu o audiovizualnim djelatnostima (NN 61/18-114/22) kako bi se utvrdio opseg i način poticanja audiovizualnih djelatnosti te komplementarnih i drugih djelatnosti, poticanja audiovizualne kulture i stvaralaštva važnih za razvoj hrvatske kulture, aktivnosti vezanih uz sudjelovanje u programima Europske unije i ostalim međunarodnim ugovorima, u programima obrazovanja iz područja audiovizualnih djelatnosti, kao i druga pitanja važna za razvoj audiovizualne djelatnosti. Trenutačno je u završnoj fazi izrade i sadržavat će pet strateških ciljeva s provedbenim mjerama: „1. Osiguranje kontinuiteta i rasta hrvatske audiovizualne proizvodnje i komplementarnih aktivnosti te daljnji razvoj izvoza filmskih usluga, uz rast potrebnih financijskih sredstava“, „2. Jačanje sustava promocije, filmske pismenosti i razvoja publike s naglaskom na hrvatska audiovizualna djela i baštinu“, „3. Očuvanje nacionalne audiovizualne baštine“, „4. Osiguranje uvjeta za postizanje rodne ravnopravnosti u audiovizualnom sektoru“ i „5. Pozicioniranje Hrvatske i hrvatskih stvaratelja i djela u europskom okruženju kroz međunarodne inicijative te stvaranje strateških dokumenata/planova“. Aktivnosti ovog i dva prethodno navedena akta strateškog planiranja sadržane su u mjerama Nacionalnog plana razvoja kulture i medija i financirat će se iz sredstava navedenih u Akcijskom planu razvoja kulture i medija.

Ministarstvo kulture i medija također aktivnostima navedenima u Akcijskom planu razvoja kulture i medija doprinosi **Nacionalnom planu razvitka otoka** za razdoblje od 2021. do 2027. godine kao sunositelj mjera u posebnim ciljevima „1.1. Unaprjeđenje kvalitete i dostupnosti zdravstvenih i socijalnih usluga stanovnicima otoka“, „1.2. Jačanje ljudskih potencijala u funkciji demografske i gospodarske revitalizacije otoka“, „2.2. Razvoj otočnih proizvoda i usluga“ i „3.4. Održivo korištenje i revitalizacija ukupnog otočnog prostora, kulturne baštine i otočnog identiteta“. U **Programu razvoja brdsko-planinskih područja** za razdoblje od 2022. do 2025. godine doprinosi mjerama „1.2. Razvoj specifičnih djelatnosti“ i „2.1. Povećanje i zadržavanje mladog stanovništva“, dok u **Programu održivog društvenog i gospodarskog razvoja potpomognutih područja** za razdoblje od 2022. do 2025. godine doprinosi mjeri „2.1. Zadržavanje postojećeg i povrat iseljenog stanovništva te doseljavanje novog stanovništva“. U **Programu društvene i gospodarske revitalizacije potpomognutih područja Sisačko-moslavačke županije pogođenih potresom** Ministarstvo kulture i medija doprinosi mjerama „1.5. Razvoj održivog turizma i očuvanje prirodne i kulturne baštine“, „2.1. Zadržavanje postojećeg i poticanje doseljavanja novog stanovništva“ i „4.2. Obnova i izgradnja svih područja društvene infrastrukture“.

U **Nacionalnom planu za prava djece** za razdoblje od 2022. do 2026. godine Agencija za elektroničke medije je sudionik provedbe aktivnosti „4.1. Poticanje preventivnih programa u odgojno-obrazovnom sustavu usmjerenih na medijsku pismenost“ i „4.2. Unaprjeđenje sigurnosti i zaštite djece na internetu i društvenim mrežama“ u posebnom cilju „4. Sustavna potpora za djecu u digitalnom okruženju“. U **Nacionalnom planu zaštite i promicanja ljudskih prava i suzbijanja diskriminacije** za razdoblje od 2023. do 2027. godine Agencija za elektroničke medije je zajedno s Hrvatskom radiotelevizijom sunositelj mjere „4.2. Osiguravanje slobodnog medijskog prostora i jačanje profesionalnog rada novinara“ u posebnom cilju „4. Unaprjeđenje suradnje s organizacijama civilnog društva i medijima u zaštiti ljudskih prava i suzbijanju diskriminacije“. U **Nacionalnom planu za suzbijanje seksualnog nasilja i seksualnog uznemiravanja** za razdoblje od 2022. do 2027. godine Ministarstvo kulture i medija je zajedno s Hrvatskom radiotelevizijom sunositelj mjere „1.4. Unaprjeđenje edukativnog medijskog programa na javnom medijskom servisu s ciljem prevencije seksualnog nasilja i seksualnog uznemiravanja“ u posebnom cilju „1. Prevencija seksualnog nasilja i seksualnog uznemiravanja“.

U **Operativnim programima nacionalnih manjina** za razdoblje od 2021. do 2024. godine Ministarstvo kulture i medija je nositelj ili sunositelj više aktivnosti koje doprinose zaštiti i unaprjeđenju postojeće razine prava svih nacionalnih manjina te specifičnim operativnim programima za zasebne nacionalne manjine (Srpske; Talijanske; Češke i Slovačke; Mađarske; Albanske, Bošnjačke, Crnogorske, Makedonske i Slovenske; Romske, Austrijske, Njemačke, Poljske, Rusinske, Ruske, Turske, Ukrajinske i Židovske). U **Nacionalnom planu za uključivanje Roma** za razdoblje od 2021. do 2027. godine Ministarstvo kulture i medija sudjeluje u mjeri „3.3. Poticanje sudjelovanja Roma, posebno žena i mladih, u društvenom, kulturnom i političkom životu na lokalnoj, regionalnoj, nacionalnoj i EU razini“ u posebnom cilju „3. Poticati participaciju Roma kroz osnaživanje, suradnju i povjerenje Roma u javne institucije“.

U sklopu Dugoročne strategije obnove nacionalnog fonda zgrada do 2050. godine izrađen je **Program energetske obnove zgrada koje imaju status kulturnog dobra** za razdoblje do 2030. godine s ciljem identifikacije djelotvornih mjera za poticanje troškovno učinkovite obnove zgrada koje imaju status kulturnog dobra unutar ukupnog nacionalnog fonda zgrada Republike Hrvatske, a bazira se na planu mogućih ciljeva i pokazatelja za razdoblje do 2030. godine.

Ministarstvo kulture i medija i Agencija za elektroničke medije suradnici su u provedbi u posebnim ciljevima **Nacionalne strategije djelovanja na području ovisnosti** do 2030. godine „2.2. Smanjenje dostupnosti i prodaje alkohola i duhanskih i srodnih proizvoda te elektroničkih cigareta, spremnika za ponovno punjenje i uložaka za jednokratnu uporabu, koja nije u skladu sa zakonskim propisima“ i „2.3. Osiguranje društveno odgovornog priređivanja i igranja igara na sreću“ u prioritetu „2. Smanjenje dostupnosti, ponude droga i povezanog kriminala te dostupnosti alkohola, duhanskih i srodnih proizvoda, igranja igara na sreću, suprotno zakonskim propisima“.

# Posebni ciljevi i mjere

# 1. Razvoj kulturnog stvaralaštva, produkcije i distribucije

*Posebnim ciljem razvijat će se kulturno stvaralaštvo, produkcija i distribucija kroz unaprjeđenje statusa umjetnika i podršku umjetničkom stvaralaštvu, osiguravanje prostora za rad za potrebe kulture i umjetničkog stvaralaštva, razvijanje produkcije i distribucije kulturnih sadržaja te osiguravanje pristupa i sudjelovanja u kulturi.*

Doprinosi prioritetnom području „1.5. Poticanje razvoja kulture i medija“ strateškog cilja „1. Konkurentno i inovativno gospodarstvo“ Nacionalne razvojne strategije Republike Hrvatske do 2030. godine, osobito prioritetima provedbe „Jačanje i promicanje hrvatske kulture, umjetničkog stvaralaštva i participacije u kulturi“ i „Ulaganje u kulturne i kreativne industrije“ kroz **unaprjeđenje statusa umjetnika, podršku umjetničkom stvaralaštvu, osiguravanje prostora za rad za potrebe kulture i kulturno-umjetničkog stvaralaštva i razvijanje produkcije i distribucije kulturnih sadržaja**. Također doprinosi prioritetnom području „8.2. Energetska samodostatnost i tranzicija na čistu energiju“ strateškog cilja „8. Ekološka i energetska tranzicija za klimatsku neutralnost“ kroz **primjenjivanje načela energetske učinkovitosti** u izgradnji i obnovi kulturne infrastrukture te ravnomjernom regionalnom razvoju u strateškom cilju „12. Razvoj potpomognutih područja i područja s razvojnim posebnostima“ kroz **podršku kulturnim programima koji se održavaju na otocima, brdsko-planinskim područjima i područjima posebne državne skrbi.**

Provedbi posebnog cilja doprinose investicije u Nacionalnom planu oporavka i otpornosti 2021.-2026.: „C6.1. R1-I3 Energetska obnova zgrada sa statusom kulturnog dobra“ kroz dodjelu bespovratnih sredstava s ciljem **smanjenja potrošnje energije u zgradama** i „C1.1.1. R6-I1 Transformacija i jačanje konkurentnosti kulturnih i kreativnih industrija“ kroz dodjelu bespovratnih sredstava s ciljem **jačanja kapaciteta kulturnih i kreativnih industrija za poslovanje na jedinstvenom digitalnom tržištu te razvoj novih inovativnih proizvoda i usluga**.

Posebni cilj doprinosi zelenoj tranziciji kroz **primjenjivanje načela energetske učinkovitosti** u izgradnji i obnovi kulturne infrastrukture i digitalnoj transformaciji kroz **poticanje produkcije kulturnih sadržaja u digitalnom obliku.**

Doprinosi ciljevima održivog razvoja UN Agende 2030: „8. Promicati održiv i uključiv gospodarski rast, punu i produktivnu zaposlenost i dostojan rad za sve“ i „9. Izgraditi otpornu infrastrukturu, promicati uključivu i održivu industrijalizaciju i poticati inovativnost „ kroz **razvoj kulturnih i kreativnih sektora**, „10. Smanjiti nejednakost između i unutar država“ kroz **osiguravanje pristupa i sudjelovanja u kulturi** i „12. Osigurati održive oblike potrošnje i proizvodnje“ kroz **primjenjivanje načela energetske učinkovitosti** u izgradnji i obnovi kulturne infrastrukture **poticanje održive produkcije kulturnih sadržaja**.

|  |  |  |  |
| --- | --- | --- | --- |
| **POKAZATELJ ISHODA** | **POČETNA VRIJEDNOST** | **CILJNA VRIJEDNOST 2023.** | **CILJNA VRIJEDNOST 2024.** |
| Udio javnog financiranja kulture u BDP-u (**OI.02.8.68**) | 1,47 % (2021.) | 1,49 % | 1,50 % |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 634.613.045,07 EUR | **P3902** ARHIVSKA DJELATNOST; **P3903** MUZEJSKA I VIZUALNA DJELATNOST; **P3904** KAZALIŠNA I GLAZBENO-SCENSKA DJELATNOST; **P3905** KNJIŽNIČNA DJELATNOST; **P3906** PROGRAMI AUDIOVIZUALNE DJELATNOSTI I MEDIJA; **P3907** OSTALE DJELATNOSTI KULTURE; **P3908** ZAŠTITA KULTURNIH DOBARA |

## 1.1. Unaprjeđenje statusa umjetnika i podrška umjetničkom stvaralaštvu

* osiguravanje stabilne potpore statusu umjetnika, uključujući uplate zdravstvenog i mirovinskog osiguranja samostalnim umjetnicima, uz odgovarajuću i pravno utemeljenu korekciju koeficijenata
* isplate naknada zaslužnim osobama prema službenim kriterijima te dodjela nagrada za postignuća u kulturi
* poticanje profesionalnog razvoja umjetničke prakse i jačanje profesionalnih kapaciteta
* podrška razvoju organizacija civilnoga društva u području kulture, uključujući osiguravanje sredstava za financiranje rada Zaklade Kultura nova i podršku strukovnim udrugama u kulturi
* poticanje suradnje kulturnih ustanova s organizacijama civilnoga društva kroz razvoj novih suradničkih modela
* revizija zakonodavnog okvira koja će uključivati poticaje i povećanje prihoda od autorskih prava, uključujući informiranje dionika i praćenje zakonskih okvira za zaštitu autorskih prava i intelektualnog vlasništva
* osiguravanje redovite isplate autorskih naknada za pravo javne posudbe
* unaprjeđenje tržišta umjetnina u sustavu privatnih galerija i kolekcija uz unaprjeđenje legislativnog okvira i razvoj sustava otkupa umjetnina od umjetnika za potrebe obogaćivanja muzejskih fundusa muzeja navedenih u Upisniku javnih i privatnih muzeja u Republici Hrvatskoj

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Ukupno javno financiranje kulture po broju stanovnika | 106,99 EUR (2021.) |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 71.452.392,00 EUR | **A565011** NAGRADE ZA POSTIGNUĆA U KULTURI; **A565015** ZDRAVSTVENO I MIROVINSKO OSIGURANJE UMJETNIKA; **A508015** NAKNADE ZASLUŽNIM OSOBAMA; **A565003** OSNOVNA DJELATNOST UDRUGA U KULTURI; **A781006** ZAKLADA KULTURA NOVA |

## 1.2. Osiguravanje prostora za rad za potrebe kulture i umjetničkog stvaralaštva

* ulaganje i poticanje ulaganja u temeljnu kulturnu infrastrukturu s naglaskom na održivost investicija, digitalizaciju poslovanja, energetsku učinkovitost i osiguravanje pristupa osobama s invaliditetom
* poticanje stabilnog financiranja kulturnih ustanova od strane osnivača, što uključuje osiguravanje adekvatnog prostora i opreme za rad te obuhvaća društveno-kulturne centre (DKC) kao ishodišta za inovacije i sudjelovanje u kulturi
* korištenje prostora u vlasništvu države i jedinica lokalne i područne (regionalne) samouprave za potrebe kulture i kulturno-umjetničkog stvaralaštva s ciljem umrežavanja više aktera (uključujući organizacije civilnog društva i samostalne umjetnike te umjetničke rezidencije)
* dodjela bespovratnih financijskih sredstava za provedbu mjera zaštite kulturne baštine oštećene u potresima 2020. godine iz sredstava Fonda solidarnosti Europske unije
* provedbi doprinose planirani pozivi u sklopu Programa „Konkurentnost i kohezija 2021. – 2027.“ kroz koje će se financirati priprema i provedba programa unaprjeđenja javne kulturne infrastrukture, uključujući obnovu i gradnju kulturne infrastrukture, nabavu opreme te pripremu dokumentacije za obnovu/gradnju kulturne infrastrukture
* provedbi doprinosi investicija „Energetska obnova zgrada sa statusom kulturnog dobra“ Nacionalnog plana oporavka i otpornosti kroz koju će se pripremati i provoditi otvoreni pozivi za provedbu radova energetske obnove zgrada sa statusom kulturnog dobra javne i kulturne namjene

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Udio financiranja materijalnih i financijskih rashoda ustanova u kulturi u ukupnom proračunu Ministarstva kulture i medija  Udio financiranja materijalnih i financijskih rashoda ustanova u kulturi u ukupnim proračunima jedinica lokalne i područne (regionalne) samouprave | 13,90 % (2022.)  0,50 % (2021.) |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 313.384.446,01 EUR | **K565018** PROGRAMI IZGRADNJE, REKONSTRUKCIJE, ADAPTACIJE I OPREMANJA KULTURNE INFRASTRUKTURE; **A832001** ADMINISTRACIJA I UPRAVLJANJE (HRVATSKO NARODNO KAZALIŠTE U ZAGREBU); **A832003** ADMINISTRACIJA I UPRAVLJANJE – OSTALI IZVORI FINANCIRANJA (HRVATSKO NARODNO KAZALIŠTE U ZAGREBU); **A832005** IZGRADNJA DRUGE SCENE HRVATSKOG NARODNOG KAZALIŠTA U ZAGREBU; **A836001** ADMINISTRACIJA I UPRAVLJANJE (ANSAMBL LADO); **A836003** ADMINISTRACIJA I UPRAVLJANJE – OSTALI IZVORI FINANCIRANJA (ANSAMBL LADO); **A783002** SANACIJA ŠTETA OD POTRESA – ARHIVI; **A832004** SANACIJA ŠTETA OD POTRESA – HRVATSKO NARODNO KAZALIŠTE U ZAGREBU; **A780006** SANACIJA ŠTETA OD POTRESA – MUZEJI; **A781019** PROGRAM KONKURENTNOST I KOHEZIJA 2021.-2027. – SPECIFIČNI CILJ RSO4.6.; **A785018.001** NACIONALNI PLAN OPORAVKA I OTPORNOSTI – KULTURA – C6.1. R1-I3 ENERGETSKA OBNOVA ZGRADA SA STATUSOM KULTURNOG DOBRA |

## 1.3. Razvoj produkcije i distribucije kulturnih sadržaja

* poticanje održivih investicija, energetske učinkovitosti i ekološke osviještenosti te ulaganja u digitalnu distribuciju i promociju
* podrška produkciji i distribuciji:
  + dramske i plesne umjetnosti, uključujući suvremene oblike scenskog izričaja poput suvremenog plesa i pokreta i suvremenog cirkusa
  + glazbene i glazbeno-scenske umjetnosti, uključujući poticanje suvremenih glazbenih i glazbeno-scenskih izričaja
  + vizualne umjetnosti, uključujući edukativne, rezidencijalne i izložbene programe
  + područja knjige i nakladništva, uključujući ulaganje u prevođenje, e-nakladništvo, međunarodnu promociju hrvatske književnosti te poticanje organizacije i nacionalnih nastupa na domaćim i međunarodnim sajmovima knjiga
  + područja audiovizualne djelatnosti, uključujući proizvodnju filmova, filmske koprodukcije, poticanje komplementarne djelatnosti, poticanje domaće proizvodnje videoigara kulturnog i umjetničkog sadržaja, financijske poticaje za ulaganje u proizvodnju audiovizualnih djela kroz povrat određenoga dijela novčanih sredstava utrošenih u Republici Hrvatskoj, kinodistribuciju, digitalizaciju kina i poticanje komplementarnih djelatnosti
  + područja interdisciplinarnih i novih umjetničkih i kulturnih praksi, uključujući umjetnička istraživanja
* poticanje koprodukcija i nacionalne mobilnosti s ciljem daljnje decentralizacije kulturnih sadržaja, uključujući jačanje distribucijske mreže kroz poticanje međugradske suradnje
* potpora kulturnim manifestacijama, uključujući dramske, književne, likovne i filmske festivale
* provedbi doprinosi investicija „Transformacija i jačanje konkurentnosti kulturnih i kreativnih industrija“ Nacionalnog plana oporavka i otpornosti kroz koju će se provoditi javni pozivi kojima će se poslovnim subjektima u kulturnim i kreativnim sektorima omogućiti jačanje kapaciteta za prilagodbu poslovanja novom regulatornom i zakonodavnom okviru jedinstvenog digitalnog tržišta

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Udio programskog financiranja kulture u ukupnom proračunu Ministarstva kulture i medija  Udio programskog financiranja kulture u ukupnim proračunima jedinica lokalne i područne (regionalne) samouprave  Udio izdataka za kulturu i rekreaciju u ukupnim izdatcima po kućanstvu | 73,16 % (2022.)  1,50 % (2021.)  5,3 % (2019.) |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 236.952.569,06 EUR | **A565030** PROGRAMI DRAMSKE, PLESNE, GLAZBENE I GLAZBENO-SCENSKE UMJETNOSTI; **A832002** PROGRAMI HRVATSKOG NARODNOG KAZALIŠTA U ZAGREBU; **A836002** PROGRAMI ANSAMBLA LADA; **A781014** PROGRAMI VIZUALNE UMJETNOSTI; **A785009** PROGRAMI AUDIOVIZUALNE DJELATNOSTI; **A781007** PROGRAM POTICANJA ULAGANJA U PROIZVODNJU AUDIOVIZUALNIH DJELA; **A565033** PROGRAMI INTERDISCIPLINARNIH I NOVIH UMJETNIČKIH I KULTURNIH PRAKSI; **A781017** PULA FILM FESTIVAL; **A784003** PODUZETNIŠTVO U KULTURNIM I KREATIVNIM INDUSTRIJAMA; **A564018** PROGRAM JAMSTAVA ZA KREDITE ZA PODUZETNIKE U PODRUČJU KULTURE I KREATIVNE INDUSTRIJE; **A781002** PROGRAMI KNJIGE I NAKLADNIŠTVA; **A565021** MATICA HRVATSKA; **A785018.002** NACIONALNI PLAN OPORAVKA I OTPORNOSTI – KULTURA – C1.1.1. R6-I1 TRANSFORMACIJA KULTURNIH I KREATIVNIH INDUSTRIJA |

## 1.4. Osiguravanje pristupa i sudjelovanja u kulturi

* suzbijanje svih oblika diskriminacije u osiguravanju pristupa i sudjelovanja u kulturi
* poticanje kulturne raznolikosti i integracije osoba kojima je odobrena međunarodna zaštita
* praćenje zastupljenosti kulturnih sadržaja manjinskih skupina i pružanje podrške radu kulturnih centara i ostalih organizacija nacionalnih manjina, uključujući financiranje rada i daljnjeg razvoja središnjih knjižnica nacionalnih manjina
* podrška omogućavanju pristupa kulturi marginaliziranim i ranjivim skupinama, uključujući umanjivanje barijera i poboljšanje dostupnosti kulturnih sadržaja osobama s invaliditetom
* podrška kulturnim programima koji se održavaju na otocima, brdsko-planinskim područjima i područjima posebne državne skrbi, uključujući podršku razvoju bibliobusne mreže u mjestima bez uspostavljene knjižnične jedinice udaljenima od kulturnih središta
* podrška poticanju sudjelovanja u kulturi i razvoju publike, s naglaskom na programe namijenjene djeci i mladima, uključujući poticanje suradnje kulturnih ustanova i umjetničkih organizacija s osnovnim i srednjim školama
* podrška programima kulturno-umjetničkog amaterizma
* poticanje ulaganja u poticanje čitanja nastavno na provedbu Nacionalne strategije za poticanje čitanja, uključujući Nacionalni program poticanja čitanja djeci od najranije dobi „Rođeni za čitanje“
* poticanje adekvatne zastupljenosti obrazovanja u području kulture i medija u izbornim predmetima u formalnom obrazovanju, uključujući medijsku i filmsku pismenost
* provedbi doprinose aktivnosti u sklopu mjere „1.6. Osiguranje jednakosti pristupa i sudjelovanja ranjivih skupina u kulturi te unaprjeđenje medijske pismenosti“ posebnog cilja „1. Smanjenje siromaštva i socijalne isključenosti ranjivih skupina“ u Nacionalnom planu borbe protiv siromaštva i socijalne isključenosti 2021. – 2027. u kojem su osigurana sredstva za programe koji omogućuju pristup i dostupnost kulturnih sadržaja za osobe s invaliditetom i djecu i mlade s teškoćama u razvoju te planirani pozivi u okviru Programa „Učinkoviti ljudski potencijali 2021. – 2027.“ kroz koje će se financirati razvoj inkluzivnih usluga ustanova u kulturi te potpora socijalnom uključivanju ranjivih skupina sudjelovanjem u kulturnim i umjetničkim aktivnostima

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Udio financiranih projekata javnih potreba u kulturi Ministarstva kulture i medija koji su namijenjeni djeci i mladima  Udio financiranih projekata javnih potreba u kulturi Ministarstva kulture i medija koji su namijenjeni osobama s invaliditetom, promicanju zaštite ljudskih prava, promicanju ravnopravnosti spolova i suzbijanju diskriminacije na temelju spola, integraciji osoba kojima je omogućena međunarodna zaštita ili promicanju kvalitete života starijih osoba  Udio financiranih projekata javnih potreba u kulturi Ministarstva kulture i medija koji se održavaju na otocima ili brdsko-planinskim područjima | n/p1  n/p1  n/p1 |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 12.823.638,00 EUR | **A835003** PROGRAMI HRVATSKE KNJIŽNICE ZA SLIJEPE; **A835001** ADMINISTRACIJA I UPRAVLJANJE (HRVATSKA KNJIŽNICA ZA SLIJEPE); **A835002** ADMINISTRACIJA I UPRAVLJANJE – OSTALI IZVORI FINANCIRANJA (HRVATSKA KNJIŽNICA ZA SLIJEPE); **A729024** POTPORA IZDAVAČKOJ KUĆI EDIT; **A785019** NADOKNADA HRVATSKOJ RADIOTELEVIZIJI ZA OTPIS POTRAŽIVANJA NASTALIH PO OSNOVI PRISTOJBE STRADALIMA U POTRESU; **A781009** SUDJELOVANJE U KULTURI I RAZVOJ PUBLIKE |

1 Praćenje započinje u 2023. putem sustava ePrijavnice.

# 2. Očuvanje i održivo korištenje kulturne baštine

*Posebnim ciljem očuvat će se i održivo koristiti kulturna baština kroz osiguravanje istraživanja, zaštite i očuvanja kulturne baštine i podršku valorizaciji, interpretaciji, promociji i održivom upravljanju kulturnom baštinom.*

Doprinosi prioritetnom području „1.5. Poticanje razvoja kulture i medija“ strateškog cilja „1. Konkurentno i inovativno gospodarstvo“ Nacionalne razvojne strategije Republike Hrvatske do 2030. godine, osobito prioritetu provedbe „Zaštita, očuvanje, prezentacija i ekonomsko vrednovanje kulturne, povijesne i prirodne baštine“ i „Ulaganje u kulturne i kreativne industrije“ kroz **osiguravanje istraživanja, zaštite i očuvanja** kulturne baštine te **podršku valorizaciji, interpretaciji, promociji i održivom upravljanju** kulturnom baštinom. Također doprinosi prioritetnom području „8.2. Energetska samodostatnost i tranzicija na čistu energiju“ strateškog cilja „8. Ekološka i energetska tranzicija za klimatsku neutralnost“ kroz **primjenjivanje načela energetske učinkovitosti** u provedbi mjera zaštite i očuvanja kulturne baštine.

Provedbi posebnog cilja doprinosi investicija „C2.2. R3-I1 Uspostava digitalne infrastrukture i usluga javne uprave izradom sustava konzervatorskih podloga“ u Nacionalnom planu oporavka i otpornosti 2021. – 2026. kroz **uspostavu e-usluga i unaprjeđenje upravljanja prostorom**.

Posebni cilj doprinosi zelenoj tranziciji kroz **primjenjivanje načela energetske učinkovitosti** u provedbi mjera zaštite i očuvanja kulturne baštine i digitalnoj transformaciji kroz **održavanje i unaprjeđivanje e-usluga** informacijskih sustava.

Doprinosi ciljevima održivog razvoja UN Agende 2030 „8. Promicati održiv i uključiv gospodarski rast, punu i produktivnu zaposlenost i dostojan rad za sve“ kroz podršku **valorizaciji i interpretaciji** kulturne baštine i „11. Učiniti gradove i ljudska naselja uključivima, sigurnima, prilagodljivima i održivima“ kroz **osiguravanje zaštite i očuvanja** kulturne baštine.

|  |  |  |  |
| --- | --- | --- | --- |
| **POKAZATELJ ISHODA** | **POČETNA VRIJEDNOST** | **CILJNA VRIJEDNOST 2023.** | **CILJNA VRIJEDNOST 2024.** |
| Ukupna javna potrošnja za kulturnu baštinu po broju stanovnika (**OI.02.8.69**) | 22,45 EUR (2021.) | 23,13 EUR | 23,48 EUR |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 1.072.163.981,00 EUR | **P3903** MUZEJSKA I VIZUALNA DJELATNOST; **P3907** OSTALE DJELATNOSTI KULTURE; **P3908** ZAŠTITA KULTURNIH DOBARA |

## 2.1. Osiguravanje istraživanja, zaštite i očuvanja kulturne baštine

* podrška istraživanju, zaštiti i očuvanju nepokretne, pokretne, nematerijalne i arheološke kulturne baštine kroz nacionalnu mrežu konzervatorskih odjela, uključujući hitne mjere zaštite kulturnih dobara
* podrška konzerviranju i restauriranju nepokretnih, pokretnih i arheoloških kulturnih dobara
* administracija i upravljanje Hrvatskog restauratorskog zavoda (HRZ)
* administracija i upravljanje Međunarodnog centra za podvodnu arheologiju (MCPA)
* koordiniranje suradnje s ostalim organizacijama koje se bave poslovima istraživanja, zaštite, očuvanja, konzervacije i restauracije kulturne baštine, uključujući Hrvatski državni arhiv (HDA) i Nacionalnu i sveučilišnu knjižnicu Zagrebu (NSK)
* poticanje suradnje konzervatora i restauratora s akademskom istraživačkom zajednicom
* dodjela bespovratnih financijskih sredstava Hrvatskom restauratorskom zavodu (HRZ) za provedbu mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske i Zagrebačke županije iz sredstava Fonda solidarnosti Europske unije

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Udio programskog financiranja zaštite i očuvanja kulturnih dobara u ukupnom proračunu Ministarstva kulture i medija  Udio programskog financiranja zaštite i očuvanja kulturnih dobara u ukupnom programskom financiranju kulture jedinica lokalne i područne (regionalne) samouprave | 42,00 % (2022.)  n/p1 |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 1.021.681.005,00 EUR | **A565010** PROGRAMI DJELATNOSTI ZAŠTITE, OČUVANJA I ODRŽIVOG UPRAVLJANJA KULTURNOM BAŠTINOM; **A784001** KONZERVATORSKO-ARHEOLOŠKA ISTRAŽIVANJA; **A834002** ADMINISTRACIJA I UPRAVLJANJE (HRVATSKI RESTAURATORSKI ZAVOD); **A834003** ADMINISTRACIJA I UPRAVLJANJE – OSTALI IZVORI FINANCIRANJA (HRVATSKI RESTAURATORSKI ZAVOD); **A834001** PROGRAMI HRVATSKOG RESTAURATORSKOG ZAVODA; **A843001** ADMINISTRACIJA I UPRAVLJANJE (MEĐUNARODNI CENTAR ZA PODVODNU ARHEOLOGIJU); **A843003** ADMINISTRACIJA I UPRAVLJANJE – OSTALI IZVORI FINANCIRANJA (MEĐUNARODNI CENTAR ZA PODVODNU ARHEOLOGIJU); **A843002** PROGRAMI MEĐUNARODNOG CENTRA ZA PODVODNU ARHEOLOGIJU; **A834005** SANACIJA ŠTETA OD POTRESA – HRVATSKI RESTAURATORSKI ZAVOD |

1 Praćenje započinje u 2023. putem obrasca Godišnjeg istraživanja o financiranju javnih potreba u kulturi Republike Hrvatske.

## 2.2. Podrška valorizaciji, interpretaciji, promociji i održivom upravljanju kulturnom baštinom

* podrška valorizaciji i interpretaciji kulturne baštine, uključujući dopunu normativnih dokumenata te izradu stručnih smjernica, preporuka i standarda
* održavanje i unaprjeđivanje e-usluga Informacijskog sustava kulturne baštine (ISKB)
* razvoj smjernica i mjera za održivu obnovu kulturnih dobara, a osobito energetsku učinkovitost i održivost investicija namijenjenih kulturnoj infrastrukturi
* izrada obrazaca preliminarne tehničke procjene za višegodišnje financiranje, kroz koje će pratiti očuvanje, obnova i interpretacija kulturnog dobra
* poticanje izrade planova upravljanja kao alata za upravljanje kulturnim dobrima i upravljanje rizicima
* finalizacija praćenja sufinanciranja integriranih razvojnih programa temeljenih na obnovi kulturne baštine odobrenih u sklopu Operativnog programa „Konkurentnost i kohezija 2014. – 2020.“
* osiguravanje zastupljenosti hrvatske kulturne baštine na međunarodnoj razini
* financiranje rada Hrvatskog povjerenstva za UNESCO
* provedbi doprinosi investicija „Uspostava digitalne infrastrukture i usluga javne uprave izradom sustava konzervatorskih podloga“ Nacionalnog plana oporavka i otpornosti kroz koju će se unaprijediti izrada konzervatorskih podloga i povezati sa sustavom prostornog planiranja
* provedbi doprinosi Integrirani teritorijalni program 2021. – 2027. kroz koji će se financirati valorizacija kulturne baštine i razvoj kulturnih usluga u skladu s teritorijalnom strategijom svake županije te doprinijeti valorizaciji materijalne i nematerijalne kulturne baštine

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Broj kulturnih dobara u Republici Hrvatskoj na UNESCO-ovom popisu svjetske materijalne i nematerijalne kulturne baštine  Broj nositelja Oznake europske baštine u Republici Hrvatskoj  Udio zaštićenih kulturnopovijesnih cjelina koje imaju izrađene e-konzervatorske podloge | 29 (2023.)  2 (2023.)  0 % (2023.) |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 50.482.976,00 EUR | **A781012** OPERATIVNI PROGRAM KONKURENTNOST I KOHEZIJA 2014.-2020.; **A780003** PROJEKT ARHEOLOŠKI PARK VUČEDOL; **A780007** PROJEKT ARHEOLOŠKI PARK VUČEDOL FAZA II – PROGRAM KONKURENTNOST I KOHEZIJA 2021.-2027.; **A843004** KOMPLEKS SV. NIKOLE U ZADRU – REKONSTRUKCIJA; **A564015** HRVATSKO POVJERENSTVO ZA UNESCO; **A784006** GODIŠNJA ČLANARINA REPUBLIKE HRVATSKE ZA UNESCO; **A785018.003** NACIONALNI PLAN OPORAVKA I OTPORNOSTI – KULTURA – C2.2. R3-I1 USPOSTAVA DIGITALNE INFRASTRUKTURE I USLUGA JAVNE UPRAVE IZRADOM SUSTAVA KONZERVATORSKIH PODLOGA |

# 3. Razvoj sustava arhiva, knjižnica i muzeja

*Posebnim ciljem razvit će se sustav arhiva knjižnica i muzeja kroz unaprjeđenje prikupljanja, obrade, zaštite, očuvanja, dostupnosti, korištenja i interpretacije građe te razvoj stručnih i infrastrukturnih kapaciteta arhiva, knjižnica i muzeja.*

Doprinosi prioritetnom području „1.5. Poticanje razvoja kulture i medija“ strateškog cilja „1. Konkurentno i inovativno gospodarstvo“ Nacionalne razvojne strategije Republike Hrvatske do 2030. godine, osobito prioritetima provedbe „Jačanje i promicanje hrvatske kulture, umjetničkog stvaralaštva i participacije u kulturi“ i „Zaštita, očuvanje, prezentacija i ekonomsko vrednovanje kulturne, povijesne i prirodne baštine“ kroz **unaprjeđenje prikupljanja, obrade, zaštite, očuvanja, dostupnosti, korištenja i interpretacije građe te razvoj stručnih i infrastrukturnih kapaciteta** arhiva, knjižnica i muzeja. Također doprinosi prioritetnom području „8.2. Energetska samodostatnost i tranzicija na čistu energiju“ strateškog cilja „8. Ekološka i energetska tranzicija za klimatsku neutralnost“ kroz **primjenjivanje načela energetske učinkovitosti** u poslovnim procesima i infrastrukturnim ulaganjima te prioritetnom području „11.2. Digitalizacija javne uprave i pravosuđa“ strateškog cilja „11. Digitalna tranzicija društva i gospodarstva“ kroz **digitalizaciju poslovnih procesa**.

Provedbi posebnog cilja doprinosi investicija „C2.2. R3-I2 Unaprjeđenje digitalne infrastrukture i usluga javnog sektora razvojem nacionalnog arhivskog informacijskog sustava i jačanjem nacionalne mreže arhiva“ u Nacionalnom planu oporavka i otpornosti 2021.-2026. kroz koju će se **unaprijediti upravljanje dokumentacijom** kod tijela javne vlasti, pravosudnog sustava i drugih stvaratelja dokumentarnog i arhivskog gradiva, omogućiti dodatna **digitalizacija gradiva i poslovnih procesa** te **ojačati prostorni kapaciteti** područnih državnih arhiva.

Posebni cilj doprinosi zelenoj tranziciji kroz **primjenjivanje načela energetske učinkovitosti** u izgradnji i obnovi infrastrukture te poslovnim procesima i digitalnoj transformaciji kroz **digitalizaciju poslovnih procesa.**

Doprinosi ciljevima održivog razvoja UN Agende 2030: cilju „9. Izgraditi otpornu infrastrukturu, promicati uključivu i održivu industrijalizaciju i poticati inovativnost“, podcilju „9.1. Razviti kvalitetnu, pouzdanu, održivu i prilagodljivu infrastrukturu, uključujući regionalnu i prekograničnu infrastrukturu, kako bi se podržao ekonomski razvoj i ljudsko blagostanje, s fokusom na dostupnom i pravednom pristupu za sve“ kroz **razvoj stručnih i infrastrukturnih kapaciteta** arhiva, knjižnica i muzeja i **pružanje usluga korisnicima** te cilju „11. Učiniti gradove i ljudska naselja uključivima, sigurnima, prilagodljivima i održivima“, podcilju „11.4. Osnažiti napore za zaštitom i osiguravanjem svjetske kulturne i prirodne baštine“ kroz **zaštitu i očuvanje građe**.

|  |  |  |  |
| --- | --- | --- | --- |
| **POKAZATELJ ISHODA** | **POČETNA VRIJEDNOST** | **CILJNA VRIJEDNOST 2023.** | **CILJNA VRIJEDNOST 2024.** |
| Broj korisnika arhiva (**OI.02.8.71**)  Broj fizičkih i virtualnih posjeta narodnim knjižnicama (**OI.02.8.70**)  Broj posjetitelja muzeja (**OI.02.8.72**) | 10.141 (2020.)  15.838.883 (2022.)  1.320.222 (2021.) | 10.921  16.076.4661.  387.058 | 11.194  16.317.6131.  421.735 |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 325.194.832,57 EUR | **P3902** ARHIVSKA DJELATNOST; **P3903** MUZEJSKA I VIZUALNA DJELATNOST; **P3905** KNJIŽNIČNA DJELATNOST; **P3907** OSTALE DJELATNOSTI KULTURE |

## 3.1. Unaprjeđenje prikupljanja, obrade, zaštite, očuvanja, dostupnosti, korištenja i interpretacije građe u arhivima, knjižnicama i muzejima

* programi poboljšanja dostupnosti, korištenja i interpretacije građe u sustavu arhiva, knjižnica i muzeja, uključujući prikupljanje građe, izdavačku djelatnost i organizaciju kulturnih događanja
* međusobno povezivanje informacijskih sustava arhiva, knjižnica i muzeja s ciljem uspostave e-usluga povećanja interoperabilnosti te povezivanje s informacijskim sustavima za podršku istraživanju, dokumentiranju i upravljanju kulturnom baštinom, Informacijskim sustavom kulturne baštine (ISKB) i Bazom restauratorski evidentiranih umjetnina Hrvatske (BREUH)
* unaprjeđenje sustava nabave knjižne građe uz implementaciju novog modela otkupa knjiga za narodne knjižnice
* poticanje razrješenja sukcesije arhivskog gradiva nastalog na području bivše države
* podrška digitalizaciji arhivske, knjižnične i muzejske građe s fokusom na edukaciju djelatnika i osiguravanje opreme, uključujući unaprjeđenje procesa digitalizacije nacionalne filmske baštine u okviru Hrvatske kinoteke unutar Hrvatskog državnog arhiva te digitalizaciju gradiva kazališta i kazališnih družina
* podrška razvoju Hrvatske digitalne knjižnice u okviru Nacionalne i sveučilišne knjižnice u Zagrebu kao nacionalne digitalne knjižnične zbirke
* izrada cjelovitog nacionalnog programa prenamjene postojećih i izgradnje novih čuvaonica za pohranu najvrjednije kulturne baštine
* finalizacija provedbe projekta „e-Kultura: Digitalizacije kulturne baštine“ kroz koji je izrađen „Plan digitalizacije kulturne baštine do 2025. godine“ i Portal eKultura kao središnje mrežno mjesto koje osigurava trajnu pohranu i pristup te pretraživanje digitaliziranih zbirki kulturne baštine
* provedbi doprinosi investicija „Unaprjeđenje digitalne infrastrukture i usluga javnog sektora razvojem nacionalnog arhivskog informacijskog sustava i jačanjem nacionalne mreže arhiva“ Nacionalnog plana oporavka i otpornosti kroz koju će se unaprijediti sustav preuzimanja građe u arhive te razviti repozitorij i e-usluga za pristup i korištenje digitaliziranog arhivskog gradiva kao podrška kvalitetnijem i učinkovitijem funkcioniranju javne uprave

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Udio arhivskih fondova i zbirki dostupnih u digitalnom obliku  Udio digitalne građe u prinovi knjižnične građe u knjižnicama  Broj jedinica online sadržaja u muzejima i muzejskim zbirkama | 2,5 % (2020.)  11 % (2021.)  53.211 (2021.) |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 78.050.391,00 EUR | **A565028** PROGRAMI ARHIVSKE DJELATNOSTI; **A781003** PROGRAMI KNJIŽNIČNE DJELATNOSTI; **A565027** PROGRAMI MUZEJSKE DJELATNOSTI; **A780001** PROGRAMI MUZEJSKO GALERIJSKE DJELATNOSTI; **A785017** STALNA IZLOŽBA CRKVENE UMJETNOSTI – SICU; **K565029** NACIONALNI PROGRAM DIGITALIZACIJE |

## 3.2. Razvoj stručnih i infrastrukturnih kapaciteta arhiva, knjižnica i muzeja

* financiranje arhiva, knjižnica i muzeja u nadležnosti Ministarstva kulture i medija te poticanje redovitog financiranja od strane osnivača
* poticanje unaprjeđenja kompetencija djelatnika, uključujući regularno stručno usavršavanje i uvođenje suvremenih metodologija i tehnologija
* unaprjeđenje infrastrukture, osuvremenjivanje informatičke opreme i osiguravanje adekvatnih prostornih uvjeta, uključujući poticanje korištenja i opremanja knjižnica kao prostora za različite oblike kulturnih aktivnosti
* poticanje unaprjeđenja i osuvremenjivanja stalnih postava u muzejima i muzejskih čuvaonica
* unaprjeđenje sustava matičnosti i potpora matičnim službama sukladno zakonskim podlogama, uključujući Hrvatski državni arhiv, kao središnji i matični arhiv, te sustave matičnih knjižnica i muzeja
* poticanje međuinstitucionalne suradnje između arhiva, knjižnica i muzeja
* provedbi doprinosi investicija „Unaprjeđenje digitalne infrastrukture i usluga javnog sektora razvojem nacionalnog arhivskog informacijskog sustava i jačanjem nacionalne mreže arhiva“ Nacionalnog plana oporavka i otpornosti kroz koju će se ojačati spremišni kapaciteti u područnim državnim arhivima

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Broj zaposlenog stručnog osoblja u arhivima  Broj zaposlenog stručnog osoblja u knjižnicama  Broj zaposlenog stručnog osoblja u muzejima i muzejskim zbirkama | 416 (2020.)  3.755 (2021.)  1.057 (2021.) |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 247.144.441,57 EUR | **A783000** ADMINISTRACIJA I UPRAVLJANJE (ARHIVI); **A783001** ADMINISTRACIJA I UPRAVLJANJE – OSTALI IZVORI FINANCIRANJA (ARHIVI); **A784002** MATIČNE SLUŽBE KNJIŽNICA; **A780000** ADMINISTRACIJA I UPRAVLJANJE (MUZEJI I GALERIJE); **A780002** ADMINISTRACIJA I UPRAVLJANJE – OSTALI IZVORI FINANCIRANJA (MUZEJI I GALERIJE); **K780004** ADAPTACIJA I DOGRADNJA ZGRADE ARHEOLOŠKOG MUZEJA ISTRE U PULI; **A785018.004** NACIONALNI PLAN OPORAVKA I OTPORNOSTI – KULTURA – C2.2. R3-I2 UNAPRJEĐENJE DIGITALNE INFRASTRUKTURE I USLUGA JAVNOG SEKTORA RAZVOJEM NACIONALNOG ARHIVSKOG INFORMACIJSKOG SUSTAVA I JAČANJEM NACIONALNE MREŽE ARHIVA |

# 4. Unaprjeđenje statusa novinarske profesije, medijskog sektora i poticanje pluralizma

*Posebnim ciljem unaprijedit će se status novinarske profesije, medijski sektor i poticati pluralizam kroz unaprjeđenje uloge medija i statusa novinara, poticanje razvoja medija temeljenog na ekonomskoj održivosti, obrazovanju i tehnologiji te poticanje medijske pismenosti, obrazovanja i stjecanja vještina za digitalno okruženje.*

Doprinosi prioritetnom području „1.5. Poticanje razvoja kulture i medija“ strateškog cilja „1. Konkurentno i inovativno gospodarstvo“ Nacionalne razvojne strategije Republike Hrvatske do 2030. godine, osobito prioritetu provedbe „Razvoj medija i medijske pismenosti“, kroz **unaprjeđenje uloge medija i statusa novinara, poticanje razvoja medija** temeljenogna ekonomskoj održivosti, obrazovanju i tehnologiji te **poticanju medijske pismenosti, obrazovanja i stjecanja vještina za digitalno okruženje**.

Provedbi posebnog cilja doprinosi investicija „C1.1.1. R6-I2 Uspostava provjere medijskih činjenica i sustava javne objave podataka“ u Nacionalnom planu oporavka i otpornosti 2021. – 2026. kroz uspostavu sustava **provjere medijskih činjenica** i sustava **javne objave** **podataka o vlasništvu i financiranju medija.**

Posebni cilj doprinosi digitalnoj transformaciji kroz **poticanje medijske pismenosti, obrazovanja i stjecanja vještina za digitalno okruženje.**

Doprinosi ciljevima održivog razvoja UN Agende 2030: cilju „4. Osigurati uključivo, kvalitetno i pravično obrazovanje i promicati mogućnosti cjeloživotnog obrazovanja za sve“ kroz **poticanje medijske pismenosti, obrazovanja i stjecanja vještina za digitalno okruženje** te cilju „16. Promicati miroljubiva i uključiva društva za održivi razvoj, omogućiti pristup pravdi za sve i izgraditi efikasne, pouzdane i uključive institucije na svim razinama kroz **poticanje razvoja medija** i podršku medijima u **osiguravanju javnog pristupa informacijama.**

|  |  |  |  |
| --- | --- | --- | --- |
| **POKAZATELJ ISHODA** | **POČETNA VRIJEDNOST** | **CILJNA VRIJEDNOST 2023.** | **CILJNA VRIJEDNOST 2024.** |
| Rashodi za usluge emitiranja i izdavaštva (COFOG 8.3) u ukupnim rashodima opće države (**OI.02.8.74**)  Indeks slobode medija (**OI.02.8.73**) | 0,7 % (2021.)  70,42 (2022.) | 0,8 %  71,48 | 0,8 %  72,55 |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 66.844.905,00 EUR | **P3906** PROGRAMI AUDIOVIZUALNE DJELATNOSTI I MEDIJA |

## 4.1. Unaprjeđenje uloge medija i statusa novinara

* unaprjeđenje položaja novinarske profesije, uključujući poboljšanje zaštite i sigurnosti novinara i drugih medijskih djelatnika
* uspostava mehanizama za rano prepoznavanje i odbacivanje očito neosnovanih ili zlonamjernih sudskih postupaka (strateških tužbi protiv javnog sudjelovanja – SLAPP tužbi )
* poticanje kvalitetnog, neovisnog i profesionalnog novinarstva te inovativnosti dostupnosti kao i raznovrsnost sadržaja od javnog interesa, posebice i u lokalnim i regionalnim medijima
* unaprjeđenje regulacije sponzoriranog sadržaja i oglašavanja, uključujući razgraničenja uredničkog informativnog sadržaja od oglašavanja
* poticanje Hrvatske radiotelevizije (HRT) u unaprjeđenju usluga javnog servisa kao neovisnog javnog medija
* praćenje zastupljenosti medijskih sadržaja manjinskih skupina, sadržaja koji se bave marginaliziranim i ranjivim skupinama te suzbijanje svih oblika diskriminacije
* podrška razvoju informativnih usluga Hrvatske izvještajne novinske agencije (HINA)
* informiranje dionika i praćenje zakonskih okvira za zaštitu autorskih prava i intelektualnog vlasništva
* provedbi doprinosi investicija „Uspostava provjere medijskih činjenica i sustava javne objave podataka“ Nacionalnog plana oporavka i otpornosti kroz koju će se poticati razvoj tehnoloških programa, platformi i sustava komunikacije s medijima te stvoriti baza podataka i uspostaviti sustav objave vlasničkih podataka i izvora financiranja medija
* provedbi doprinose aktivnosti mjere „4.2. Osiguravanje slobodnog medijskog prostora i jačanje profesionalnog rada novinara“ u Nacionalnom planu zaštite i promicanja ljudskih prava i suzbijanja diskriminacije za razdoblje od 2023. do 2027. kroz koju će se educirati manjinske zajednice, novinari, urednici, nakladnici i predstavnici organizacija civilnoga društva

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Udio proračuna za programe kvalitetnog novinarstva u ukupnom programskom financiranju Agencije za elektroničke medije | 5,46 % (2022.) |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 34.929.251,00 EUR | **A908003** PROGRAMI POTICANJA KVALITETNOG NOVINARSTVA; **A781020** REALIZACIJA UGOVORA IZMEĐU HRVATSKE RADIOTELEVIZIJE I VLADE REPUBLIKE HRVATSKE; **A565012** INFORMATIVNE USLUGE HINA-E |

## 4.2. Poticanje razvoja medija temeljenog na ekonomskoj održivosti, obrazovanju i tehnologiji

* uspostava zajedničkog neovisnog medijskog regulatora za elektroničke i tiskovne medije
* poticanje transparentnog financiranja medija javnim sredstvima, uključujući tiskovne i neprofitne medije
* unaprjeđenje zakonodavnog okvira sukladno razvoju tehnologije medijskog tržišta
* poticanje istraživanja i razvoja tehnologije za primjenu u medijima
* financiranje programa za poticanje pluralizma elektroničkih medija
* analiza distribucije sredstava Fonda za poticanje pluralizma i raznovrsnosti elektroničkih medija
* korištenje prostora u vlasništvu države i jedinica lokalne i područne (regionalne) samouprave za potrebe neprofitnih medija
* uspostavljanje registra medija
* jačanje obveze donošenja i uspostave statuta medija kao samoregulatornog akta

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Udio programskog financiranja medijske djelatnosti u ukupnom proračunu Ministarstva kulture i medija  Udio financiranja medijske djelatnosti u ukupnom proračunu jedinica lokalne i područne (regionalne) samouprave | 1,71 % (2022.)  n/p1 |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 24.309.468,00 EUR | **A908002** PROGRAMI AGENCIJE ZA ELEKTRONIČKE MEDIJE |

1 Praćenje započinje u 2023. putem obrasca Godišnjeg istraživanja o financiranju javnih potreba u kulturi Republike Hrvatske.

## 4.3. Poticanje medijske pismenosti, obrazovanja i stjecanja vještina za digitalno okruženje

* promicanje medijske pismenosti kao sposobnosti pristupa, analize, vrednovanja i stvaranja medijskih sadržaja i poruka u različitim oblicima
* financiranje programa za unaprjeđenje medijske pismenosti
* poticanje uvođenja programa medijske pismenosti u formalnom obrazovanju
* redovita organizacija Dana medijske pismenosti u suradnji s UNICEF-om
* provedbi će doprinijeti planirani pozivi u okviru Programa „Učinkoviti ljudski potencijali 2021. – 2027.“ kroz koje će se financirati promicanje medijske pismenosti i unaprjeđenje medijske pismenosti pripadnika ranjivih skupina, a obradit će se i pratiti u sklopu mjere „1.6. Osiguranje jednakosti pristupa i sudjelovanja ranjivih skupina u kulturi te unaprjeđenje medijske pismenosti“ posebnog cilja „1. Smanjenje siromaštva i socijalne isključenosti ranjivih skupina“ u Nacionalnom planu borbe protiv siromaštva i socijalne isključenosti 2021. – 2027.
* provedbi doprinosi investicija „Uspostava provjere medijskih činjenica i sustava javne objave podataka“ Nacionalnog plana oporavka i otpornosti kroz koju će se uspostaviti sustav jačanja kapaciteta digitalnih kompetencija provjeravatelja činjenica kako bi se umanjio utjecaj dezinformacija i „lažnih vijesti“

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Broj sudionika financiranih programa za unaprjeđenje medijske pismenosti | 33.087 (2022.) |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 7.606.186,00 EUR | **A908004** NACIONALNI PLAN OPORAVKA I OTPORNOSTI – SUSTAV PROVJERE MEDIJSKIH ČINJENICA |

# 5. Učinkovita podrška kulturnom i medijskom sektoru

*Posebnim ciljem osigurat će se učinkovita podrška kulturnom i medijskom sektoru kroz razvoj ljudskih potencijala, sustava podrške i otpornosti na rizike, unaprjeđivanje strateškog, normativnog i financijskog okvira te poticanje mobilnosti, transfera znanja i međunarodne suradnje.*

Doprinosi prioritetnom području „1.5. Poticanje razvoja kulture i medija“ strateškog cilja „1. Konkurentno i inovativno gospodarstvo“ Nacionalne razvojne strategije Republike Hrvatske do 2030. godine, kroz **razvoj ljudskih potencijala i sustava podrške** te **unaprjeđivanje strateškog, normativnog i financijskog okvira.** Također doprinosi prioritetnim područjima strateškog cilja „2. Obrazovani i zaposleni ljudi“ kroz **praćenje i poticanje formalnog i cjeloživotnog obrazovanja** u području kulture i medija i prioritetnim područjima strateškog cilja „4. Globalna prepoznatljivost i jačanje međunarodnog položaja i uloge Hrvatske“ kroz **poticanje mobilnosti, transfera znanja i međunarodne suradnje.**

Doprinosi jačanju otpornosti na krize u prioritetnom području „7.4. Jačanje otpornosti na rizike od katastrofa i unaprjeđenje sustava Civilne zaštite“ strateškog cilja „7. Sigurnost za stabilan razvoj“ kroz **uspostavu međuresornih timova i podizanje svijesti o rizicima** u području kulture i medija te prioritetnom području „11.2. Digitalizacija javne uprave i pravosuđa“ strateškog cilja „11. Digitalna tranzicija društva i gospodarstva“ kroz **digitalizaciju poslovnih procesa i razvoj e-usluga.**

Posebni cilj doprinosi digitalnoj transformaciji kroz **digitalizaciju poslovnih procesa i razvoj e-usluga.**

Doprinosi ciljevima održivog razvoja UN Agende 2030: cilju „4. Osigurati uključivo, kvalitetno i pravično obrazovanje i promicati mogućnosti cjeloživotnog obrazovanja za sve“ kroz **poticanje formalnog i cjeloživotnog obrazovanja** u području kulture i medija, cilju „9. Izgraditi otpornu infrastrukturu, promicati uključivu i održivu industrijalizaciju i poticati inovativnost“ kroz **razvoj ljudskih potencijala i sustava podrške** te **unaprjeđivanje strateškog, normativnog i financijskog okvira** te cilju „13. Poduzeti hitne aktivnosti u borbi protiv klimatskih promjena i njezinih posljedica“ kroz **jačanje otpornosti na rizike** u području kulture i medija.

|  |  |  |  |
| --- | --- | --- | --- |
| **POKAZATELJ ISHODA** | **POČETNA VRIJEDNOST** | **CILJNA VRIJEDNOST 2023.** | **CILJNA VRIJEDNOST 2024.** |
| Rashodi za usluge kulture (COFOG 8.2) u ukupnim rashodima opće države (**OI.02.8.75**) | 1,4 % (2021.) | 1,5 % | 1,5 % |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 135.646.315,04 EUR | **P3901** UREĐENJE DJELATNOSTI KULTURE; **P3906** PROGRAMI AUDIOVIZUALNE DJELATNOSTI I MEDIJA; **P3907** OSTALE DJELATNOSTI KULTURE |

## 5.1. Razvoj ljudskih potencijala, sustava podrške i otpornosti na rizike

* praćenje kompetencijskih okvira znanja i vještina i kvota u formalnom obrazovanju za zanimanja u području kulture i medija i poticanje obrazovanja za deficitarna zanimanja u području kulture i medija, uključujući programe strukovnog obrazovanja za tehnička zanimanja
* poticanje izrade sadržaja i certifikacije programa cjeloživotnog obrazovanja u području kulture i medija, uključujući programe koje provode organizacije civilnoga društva
* poticanje ulaganja u cjeloživotno obrazovanje administrativnih i stručnih djelatnika Ministarstva kulture i medija i ustanova u nadležnosti te djelatnika jedinica lokalne i područne (regionalne) samouprave i ustanova u nadležnosti
* podrška informatizaciji, digitalizaciji poslovnih procesa i razvoju e-usluga
* uspostava i unaprjeđivanje specijaliziranih informacijskih sustava za pojedina kulturna područja
* povezivanje s informacijskim sustavima ostalih tijela državne uprave te sustavima jedinica lokalne i područne (regionalne) samouprave
* administracija i upravljanje Ministarstva kulture i medija, Hrvatskog audiovizualnog centra i Agencije za elektroničke medije
* korištenje sredstava Mehanizma EU-a za civilnu zaštitu za uspostavu međuresornih timova, educiranje dionika i izradu priručnika za rizike u području kulture i medija u suradnji s Ravnateljstvom civilne zaštite
* uvođenje procjene rizika te razvoj sustava za procjenu rizika u informacijske sustave za praćenje kulturne baštine
* poticanje protupotresne, protupoplavne i protupožarne gradnje i obnove kulturne infrastrukture
* podizanje svijesti o rizicima u području kulture i medija, uključujući utjecaj klimatskih promjena i nezakonitu trgovinu kulturnim dobrima

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Udio djelatnika Ministarstva kulture i medija i organizacija u nadležnosti koji su pohađali programe stručnog usavršavanja  Udio jedinica lokalne i područne (regionalne) samouprave čiji su djelatnici koji se bave područjem kulture i medija pohađali programe stručnog usavršavanja  Broj educiranih dionika o rizicima u kulturnom i medijskom sektoru | n/p1  n/p2  n/p1 |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 124.907.308,00 EUR | **A564000** ADMINISTRACIJA I UPRAVLJANJE (MINISTARSTVO KULTURE I MEDIJA); **A785006** ADMINISTRACIJA I UPRAVLJANJE (HRVATSKI AUDIOVIZUALNI CENTAR); **A785014** ADMINISTRACIJA I UPRAVLJANJE – OSTALI IZVORI FINANCIRANJA (HRVATSKI AUDIOVIZUALNI CENTAR); **A908001** ADMINISTRACIJA I UPRAVLJANJE (AGENCIJA ZA ELEKTRONIČKE MEDIJE); **K310252** INFORMATIZACIJA |

1 Praćenje započinje u 2023. godini.

2 Praćenje započinje u 2023. putem obrasca Godišnjeg istraživanja o financiranju javnih potreba u kulturi Republike Hrvatske.

## 5.2. Unaprjeđivanje strateškog, normativnog i financijskog okvira

* praćenja akata strateškog planiranja od nacionalnog značenja i značenja za jedinice lokalne i područne (regionalne) samouprave te akata povezanih s okvirom za gospodarsko upravljanje EU-a i korištenjem fondova EU u području kulture i medija
* koordinacija, praćenje i unaprjeđivanje strateškog okvira za razvoj kulture i medija, Nacionalnog plana razvoja kulture i medija
* provođenje tematskih istraživanja na nacionalnoj razini u svrhu unaprjeđenja procesa strateškog planiranja
* unaprjeđenje sustava prikupljanja statističkih podataka za podršku praćenja strateškog okvira za razvoj kulture i medija u suradnji Državnim zavodom za statistiku
* poticanje financiranja i praćenje istraživanja na razini županija, gradova i općina
* praćenje normativnog okvira i revizija propisa koji reguliraju status umjetnika i umjetničke djelatnosti, kulturnu baštinu i medije
* unaprjeđenje sustava financiranja kulture i medija vodeći računa o većoj transparentnosti i stabilnosti financiranja
* poticanje uvođenja standarda i smjernica u pojedina kulturna područja
* podrška i promicanje implementacije EU direktiva i praksi te ostalih međunarodnih preporuka u nacionalnom okviru
* zastupanje nacionalnih interesa u relevantnim pravnim instrumentima Europske unije u okviru djelokruga Ministarstva kulture i medija

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Udio proračuna za istraživanje i razvoj u ukupnom proračunu Ministarstva kulture i medija  Udio jedinica lokalne i područne (regionalne) samouprave koje su financirale ili sufinancirale istraživanja u području kulture ili medija  Udio planiranih prijedloga zakona prema godišnjem Planu zakonodavnih aktivnosti upućenih u proceduru Vlade Republike Hrvatske | 0,16 % (2021.)  n/p1  90,91 % (2022.) |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 320.000,00 EUR | **A564020** ISTRAŽIVANJE KULTURE I MEDIJA |

1 Praćenje započinje u 2023. putem obrasca Godišnjeg istraživanja o financiranju javnih potreba u kulturi Republike Hrvatske.

## 5.3. Poticanje mobilnosti, transfera znanja i međunarodne suradnje

* podrška mobilnosti umjetnika i profesionalaca u kulturi
* poticanje institucija, udruga i pojedinaca na uspostavljanje novih mreža i učvršćivanje postojećih modela suradnje, uključujući interdisciplinarne programe
* poticanje zajednički održivih i dugoročnih suradničkih platformi i projekata
* potpora sudjelovanju Hrvatske u međunarodnim i europskim programima te platformama i organizacijama, uključujući programsku podršku Hrvatima izvan Republike Hrvatske
* poticanje provedbe sklopljenih međunarodnih ugovora i programa koji obuhvaćaju područje kulture i medija te poticanje integracije međunarodne kulturne suradnje u druga područja javnih politika, uključujući kulturnu diplomaciju

|  |  |
| --- | --- |
| **POKAZATELJ REZULTATA** | **POČETNA VRIJEDNOST** |
| Udio programskog financiranja međunarodne kulturne suradnje u ukupnom proračunu Ministarstva kulture i medija  Udio programskog financiranja međunarodne kulturne suradnje u ukupnom programskom financiranju kulture jedinica lokalne i područne (regionalne) samouprave | 0,36 % (2022.)  n/p1 |

|  |  |
| --- | --- |
| **UKUPAN PROCIJENJENI TROŠAK PROVEDBE** | **PLANIRANI IZVOR FINANCIRANJA U DRŽAVNOM PRORAČUNU** |
| 10.419.007,04 EUR | **A565034** PROGRAMI MEĐUNARODNE KULTURNE SURADNJE I MOBILNOSTI; **A576226** DESK KREATIVNE EUROPE – KULTURA; **A785007** DESK KREATIVNE EUROPE – MEDIA |

1 Praćenje započinje u 2023. putem obrasca Godišnjeg istraživanja o financiranju javnih potreba u kulturi Republike Hrvatske.

# Prilozi

## 1. Tablični predložak za izradu akcijskog plana